CELEX: 32016D2322
Language: ro
Date: 2016-12-19 00:00:00
Title: Decizia de punere în aplicare (UE) 2016/2322 a Comisiei din 19 decembrie 2016 privind formatul declarației de finalizare a reciclării navei care trebuie prezentată în temeiul Regulamentului (UE) nr. 1257/2013 al Parlamentului European și al Consiliului privind reciclarea navelor (Text cu relevanță pentru SEE )

20.12.2016   
               
               
                  RO
               
               
                  Jurnalul Oficial al Uniunii Europene
               
               
                  L 345/117
               
            DECIZIA DE PUNERE ÎN APLICARE (UE) 2016/2322 A COMISIEI
      din 19 decembrie 2016
      privind formatul declarației de finalizare a reciclării navei care trebuie prezentată în temeiul Regulamentului (UE) nr. 1257/2013 al Parlamentului European și al Consiliului privind reciclarea navelor
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 1257/2013 al Parlamentului European și al Consiliului din 20 noiembrie 2013 privind reciclarea navelor și de modificare a Regulamentului (CE) nr. 1013/2006 și a Directivei 2009/16/CE (1), în special articolul 13 alineatul (3) litera (b),
      întrucât:
      
                  (1)
               
               
                  Regulamentul (UE) nr. 1257/2013 stabilește cerințele pe care trebuie să le îndeplinească societățile de reciclare a navelor, instalațiile de reciclare a navelor și operatorii instalațiilor de reciclare a navelor în ceea ce privește reciclarea navelor care arborează pavilionul unui stat membru al Uniunii.
               
            
                  (2)
               
               
                  În temeiul articolului 13 alineatul (2) litera (c) din Regulamentul (UE) nr. 1257/2013, operatorul unei instalații de reciclare a navelor trebuie să trimită în termen de 14 zile de la data reciclării totale sau parțiale realizate în conformitate cu planul de reciclare a navei o declarație de finalizare către administrația care a emis pentru navă certificatul de pregătire pentru reciclare. Formatul declarației de finalizare trebuie să respecte apendicele 7 la Convenția internațională privind reciclarea sigură și ecologică a navelor, adoptată la Hong Kong la 15 mai 2009 („Convenția de la Hong Kong”).
               
            
                  (3)
               
               
                  În temeiul articolului 3 alineatul (1) punctul 6 din Regulamentul (UE) nr. 1257/2013, „reciclarea navelor” înseamnă activitatea de dezmembrare completă sau parțială a unei nave. Prin urmare, în cazul unei dezmembrări parțiale este necesară o declarație de finalizare. Formatul declarației de finalizare se referă la o singură instalație de reciclare a navelor. În cazul în care o anumită navă este dezmembrată în mai multe instalații, este necesară o declarație de finalizare separată pentru fiecare instalație implicată în acest proces.
               
            
                  (4)
               
               
                  Măsurile prevăzute în prezenta decizie sunt conforme cu avizul Comitetului responsabil de Regulamentul privind reciclarea navelor, instituit în temeiul articolului 25 din Regulamentul (UE) nr. 1257/2013,
               
            ADOPTĂ PREZENTA DECIZIE:
      Articolul 1
      Declarațiile privind finalizarea reciclării care trebuie prezentate în temeiul articolului 13 alineatul (2) litera (c) din Regulamentul (UE) nr. 1257/2013 trebuie să respecte formatul prevăzut în anexa la prezenta decizie.
      Articolul 2
      Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
      
         Adoptată la Bruxelles, 19 decembrie 2016.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 330, 10.12.2013, p. 1.
      
         ANEXĂ
         
            
         Textul imaginii
         
            DECLARAȚIE DE FINALIZARE A RECICLĂRII NAVEI
            prezentată în temeiul Regulamentului (UE) nr. 1257/2013 al Parlamentului European și al Consiliului privind reciclarea navelor
            Prezentul document reprezintă o declarație de finalizare a reciclării navei pentru
            (Denumirea navei în momentul primirii sale pentru reciclare/la punctul de radiere)
            Caracteristicile navei în momentul primirii sale pentru reciclare
            Număr sau litere distinctive
            Portul de înmatriculare
            Tonajul brut
            Numărul OMI
            Numele și adresa armatorului
            Numărul de identificare al armatorului înregistrat la OMI
            Numărul OMI de identificare a companiei
            Data construcției
            SE CONFIRMĂ PRIN PREZENTA CĂ:
            Nava a fost reciclată în conformitate cu planul de reciclare a navei și cu Regulamentul (UE) nr. 1257/2013 la
            (Denumirea și localizarea instalației autorizate de reciclare a navei)
            și că reciclarea navei efectuată în conformitate cu Regulamentul (UE) nr. 1257/2013 a fost finalizată la
            (zz/ll/aaaa)
            (Data finalizării)
            Eliberată la
            (Locul eliberării declarației de finalizare)
            la data de (zz/ll/aaaa)
            (Data eliberării)
            (Semnătura operatorului sau a reprezentantului autorizat al instalației de reciclare a navelor)